**AI:** Drahé sestry a bratia!

Dve mníšky išli autom, keď im došiel benzín. Prišli na statok a poprosili farmára, aby im dal nejaký benzín; ale jedinú nádobu, ktorú mal, bol starý nočník. Mníšky boli vďačné za ponúknutú nádobu a vrátili sa k svojmu vozidlu.

Ako tak liali benzín z nočníka do nádrže svojho auta, išiel okolo istý muž na aute. Zarazil sa, stiahol okienko a povedal: "Prepáčte, sestry. Ja som síce ateista, ale obdivujem vašu vieru!

Niekedy sa zdá, že cirkev je mimo reality.

Ľudia dnes hľadajú skutočné kresťanstvo. Cirkev musí všetkým ukázať, za čím si stojí. Že volá ľudí, aby stali skutočnými nasledovníkmi Ježiša.

V roku 1972, NASA vypustili kozmickú sondu s názvom Pioneer 10. Hlavnou úlohou satelitu bolo dosiahnúť Jupiter, preštudovať túto planétu a jeho mesiace, a lúč s dátami zaslať späť na zem. Vedci považujú to považovali za ťažkú úlohu, pretože v tom čase žiadna krajina nevyslala satelit ešte tak ďaleko. Báli sa pásu asteroidov, aby nezničil satelit pred tým, než mohol dosiahnuť svoj cieľ.

Pioneer 10 naozaj splnil svoju úlohu. Ale nesplnil len tú - splnil oveľa, oveľa viac. Zrazu vedci zistili, že v novembri 1973, sa Pioneer 10 dostal k okraju slnečnej sústavy.

Zem stratila kontakt s Pioneer 10 v roku 2003.

Ale to ešte nebola jej posledná úloha momentálne je na ceste k hviezde Aldebaran, ktorá je v súhvezdí Býka. Dostane sa tam až za 2 milióny rokov.

Keď stratili rádiový kontakt so sondou, hovorca NASA povedal:

"Snáď najviac pozoruhodné je, že tieto signály vychádzajú z 8-wattového vysielača, ktorý vyžaruje asi toľko energie ako nočné svetlo v spálni a trvá dlhšie ako deväť hodín, kým sa dostane na Zem."

Predstavte si, že dosiahol tak moc ... a pritom s tak malým výkonom!

V Žalme 144: 3 sa Dávid pýta:

Pane, čože je človek, že sa k nemu priznávaš,

a syn človeka, že myslíš na neho?

Nevieme si predstaviť, že by nás Boh chcel použiť na niečo veľké vo svojom pláne. Myslím, že máme strach. Tak, ako aj všetci ostatní. Môj obľúbený film sú Hviezdne vojny. Tu, v jednej časti sa hovorí: Strach je cesta do temnej stranky. Strach vedie k hnevu. Hnev vedie k nenavisti. Nenávisť plodí utrpenie.

Často máme strach z neprispôsobivých. Máme strach rozdeliť sa. Bojíme sa, že mi bude niečo chýbať. Hádka v manželstve je taktiež prejav strachu. Bojíme sa, že budeme musieť prijať názor toho druhého. Bojíme sa strachu z podriadenosti.

„Veď sme jeho dielo, stvorení v Kristovi Ježišovi pre dobré skutky, ktoré pripravil Boh, aby sme ich konali.“ Ef 2/10

Otázka teda je - máš strach alebo nie? Môže ťa Boh použiť?

Ježiš šiel a povolal Petra a bratov Zebedeovych. Povieme si - im to bolo ľahké, však prišiel za nimi osobne Ježiš.Keby prišiel za mnou tiež by som išiel, veď to je jasné...

Ste si ale istí?

Predstavte si, že vaše dieťa ide do školy. Prvý deň ho odvediete, druhý, tretí,... Už ste si istí, že vaše dieťa trafí do školy, tak sa s ním rozlúčite pred dverami bytu a dúfate, že sa do školy bezpečne dostane. Keď ho však po robote zbadáte, ako stále stojí pred dverami, už viete, že niečo nie je v poriadku. Nesplnili sme našu úlohu. Nemôžeme byť kresťanmi, ktorí dostanú plán cesty, ale nevykročia.

Najzaujímavejšie na tom všetkom však je, že sa veci dejú...

To, čo zatiaľ robíme my, to je len taký malý vstupný test. To sú len snímky Jupitera. Kľúč už je vložený do brány a onedlho sa dvere otvoria...

Keď Mojžiš protirečil Bohu, keď ho posialal k Izraelitom prehovoriť, vyhováral sa, že on je koktavý a že nevie čo hovoriť. Boh mu však na to povedal:

„A kto dáva človeku ústa, alebo kto ho robí nemým alebo hluchým, vidiacim alebo slepým? Azda nie ja, Pán? A teraz len choď! Ja budem tvojimi ústami a poučím ťa, čo máš hovoriť!““

Ak chcete, aby vás Boh mohol používať, pracovať s vami a zmeniť vás ... čítajte Pismo!!!

To je prvý spôsob, ako nás Boh použije pre svoje účely. Druhý spôsob je prostredníctvom ľudí okolo vás – počúvajte (Keď jednému zo svojich detí poviete, nech ide domov na večeru, či to nepovie aj ostatným súrodencom?)

"Železo sa brúsi železom, charak­ter blížneho ob­rusuje človek." Príslovia 27:17

Stále sa bojíte, že to môžete byť vy, koho chce Boh použiť?

**Amen.**